**Arne Mæland**Kilde:Wikipedia,

**Arne Mæland** (født [4. november](https://no.wikipedia.org/wiki/4._november) [1950](https://no.wikipedia.org/wiki/1950) i [Etne](https://no.wikipedia.org/wiki/Etne) i [Hordaland](https://no.wikipedia.org/wiki/Hordaland)) er en norsk [maler](https://no.wikipedia.org/wiki/Malerkunst) og [billedhugger](https://no.wikipedia.org/wiki/Billedhugger) bosatt i [Os](https://no.wikipedia.org/wiki/Os_%28Hordaland%29).

Mæland er lærer av utdanning. Som kunstner er han i hovedsak selvlært, men har likevel studert under professorene [Zamfir Dumitrescu](https://no.wikipedia.org/w/index.php?title=Zamfir_Dumitrescu&action=edit&redlink=1), fra [Romania](https://no.wikipedia.org/wiki/Romania), og [Rino Giannini](https://no.wikipedia.org/w/index.php?title=Rino_Giannini&action=edit&redlink=1), Pietrasanta og [Boutros Romhein](https://no.wikipedia.org/w/index.php?title=Boutros_Romhein&action=edit&redlink=1), Arco Arte, [Carrera](https://no.wikipedia.org/w/index.php?title=Carrera&action=edit&redlink=1), fra [Italia](https://no.wikipedia.org/wiki/Italia).

Kunstarbeidet driver han med på heltid og har hatt mange oppdrag, både for private og offentlige institusjoner, for kirker og sykehus, privapersoner og bedrifter, såvel i Norge som i utlandet.

Arne Mæland benytter mange uttrykksformer og arbeider både med [skulptur](https://no.wikipedia.org/wiki/Skulptur), [akvarell](https://no.wikipedia.org/wiki/Akvarell) og [maleri](https://no.wikipedia.org/wiki/Malerkunst) i et allsidig formspråk som spenner fra det [naturalistiske](https://no.wikipedia.org/w/index.php?title=Naturalistiske&action=edit&redlink=1) til det [abstrakte](https://no.wikipedia.org/w/index.php?title=Abstrakte&action=edit&redlink=1). I dimensjon varierer verkene fra statuett til statue, fra små [lysrelieff](https://no.wikipedia.org/w/index.php?title=Lysrelieff&action=edit&redlink=1) til kirkeutsmykking.

Kunstneren er dessuten initiativtaker til og leder for det internasjonale skulptursymposiet i Os, der kunstnere fra hele verden deltar.

Bybildet i Bergen bærer også preg av Mælands skulpturer. Nyttåraften [1999](https://no.wikipedia.org/wiki/1999) plasserte han skulpturen ["Uteliggeren"](https://no.wikipedia.org/w/index.php?title=%22Uteliggeren%22&action=edit&redlink=1) for å minne oss på at ikke alle har det like bra inn i det nye årtusenet. [Kirkens Bymisjon](https://no.wikipedia.org/wiki/Kirkens_Bymisjon) kjøpte senere skulpturen. Statuen bærer teksten: "Ingen er bare det du ser"

Mæland avduket 4. februar [2007](https://no.wikipedia.org/wiki/2007) sin hittil største skulptur, «[Livet, leiken og draumane](https://no.wikipedia.org/w/index.php?title=Livet,_leiken_og_draumane&action=edit&redlink=1)», som en gave til bergenserne fra [Christian Rieber](https://no.wikipedia.org/w/index.php?title=Christian_Rieber&action=edit&redlink=1) og [Ragna Sofie Rieber](https://no.wikipedia.org/w/index.php?title=Ragna_Sofie_Rieber&action=edit&redlink=1).

Arne Mæland driver [Galleri Solbakkestova](https://no.wikipedia.org/w/index.php?title=Galleri_Solbakkestova&action=edit&redlink=1), Os sammen med sin sønn [Vidar Bratlund-Mæland](https://no.wikipedia.org/w/index.php?title=Vidar_Bratlund-M%C3%A6land&action=edit&redlink=1).

**Verk (Utvalg)**

* Fredssenteret "Ulpan Akiva" I Israel.
* FN-monument i Kongsvinger.
* Forliset "Folgefonna" i Skånevik.
* Erdal kyrkje på Askøy.
* Baptistkirken i Bergen.
* "Pillarguri" og "Steinarbeidaren" i Otta.
* "Tekstilarbeidermonumentet" Dahle.
* "Til fridom" og "Ventande" Odda sjukehus.
* "Ung jente" Gent i Belgia.
* "Gruvearbeidaren" utanfor Stord.
* "Uteliggeren" [Bergen](https://no.wikipedia.org/wiki/Bergen)
* "Livet, leiken og draumane" Solheimsviken, [Bergen](https://no.wikipedia.org/wiki/Bergen)